Isefjorden (Danmark)

Isefjorden er en ca. 35 km lang terskelfjord, den indre del er betydelig dypere enn den ytre delen. Fjorden ligger i NordvestSjælland og har sitt utløp i Kattegat mellom Hundested og Rørvig. Deler av Isefjorden har egne navn. Byene Roskilde, Holbæk og Frederikssund ligger ut mot fjorden. 
Fjorden er i gjennomsnitt 5-7 meter dyp med samlet areal ca. 307 km² og en maks dybde på 17 meter på vestsiden av Orø. Saltinnholdet ligger mellom 1,6% og 2,2%.«Isefjorden», roskildeamt.dk hentet fra ''Wayback Machine

 Slaget i Isefjorden 
Ved daggry søndag 29. august 1943 mottok kommandørkaptein Carl Westermann (1894-1947), medlem av Folketinget siden 1933«Niels Juel»s kamp i Isefjorden og om bord på det danske artilleriskipet «Niels Juel», foruroligende radiomeldinger. Skipet var den største utrustede enheten i Danmarks flåte og sommeren 1943 på øvelse i Isefjorden. Kl 4:10 29. august tikket signalet «skjerpet beredskap» inn, fulgt av signalet «alarmberedskap» bare 1 minutt etter. Det ble straks gjort klar til avgang fra havnen i Holbæk. Kl 4:20 meldte radioen «søk svensk territorium». De tre varslene var ikke sendt fra Holmen i København, men kom fra en hemmelig radiosender. På grunn av vanskelige værforhold - det blåste stiv kuling - klarte ikke skipet å gå fra kai før kl 5:50. En politimann kom om bord like før og fortalte at Sorgenfri slott og Slotsholmen var okkupert av tyskerne, og at den danske flåten på Holmen skulle ha senket seg selv i morgentimene. Også politistasjonene i Roskilde og Nykøbing Sjælland var okkupert. Kommandørkapteinen besluttet da å forsøke å få «Niels Juel» fra Isefjorden inn i svensk territorialfarvann. Hans plan var å seile nedover Øresund som om han hadde kurs for Holmen i København, for i siste øyeblikk å dreie inn i svenske farvann. Men ved Isefjordens utløp vaket tre tyske krigsskip, og Hundesteds havnemolo sendte blink-signaler om at tyskerne hadde lagt ut en minesperre lenger nord. Tyske fly kom til og angrep på «Niels Juel» utenfor Hundested. Av mannskapet omkom 1, mens 4 ble alvorlig skadet; den ene av disse døde noen dager senere. Mannskapet kjørte skipet på grunn, så det ikke lenger var sjødyktig.Johnny E. Balsved: «Niels Juel i Isefjorden», ''navalhistory.dk

 Referanser 

 Se også 
 Orø

 Eksterne lenker 
 Isefjorden
 Miljøindikator Isefjorden

Kategori:Fjorder i Danmark